9. การจัดการ

9.1 โครงสร้างการจัดการ

ณ 31 ธันวาคม 2546 คณะกรรมการบริษัท มีจำนวน 14 ท่าน และที่ปรึกษาคณะกรรมการ 2 ท่าน
ประกอบด้วยคณะกรรมการทั้งหมด 5 ชุดรายละเอียดดังนี้

1. นายบุณยสิทธิ์ โชควัฒนา ที่ปรึกษาคณะกรรมการ

2.. นางดารณี โชควัฒนา ที่ปรึกษาคณะกรรมการ

+--------------------------+-------+-------+--------+---------+------+
| รายชื่อ                    | คณะกร | คณะกร | คณะก   | คณ      | คณะ  |
|                          | รมการ | รมการ | รรมการ | ะกรรมกา | กรรม |
|                          |       |       |        | รกำหนดค | การส |
|                          | บริษัท  | บริหาร | ต      | ่าตอบแทน | รรหา |
|                          |       |       | รวจสอบ |         |      |
+--------------------------+-------+-------+--------+---------+------+
| 1. นายบุญเกียรติ โชควัฒนา    | ♦     |       |        | ♦       | ♦    |
+--------------------------+-------+-------+--------+---------+------+
| 2. นางสมพร ติยะวิบูลย์ศิริ     | ♦     | ♦     |        | ♦       | ♦    |
+--------------------------+-------+-------+--------+---------+------+
| 3. นายชัยเลิศ มนูญผล        | ♦     | ♦     |        |         | ♦    |
+--------------------------+-------+-------+--------+---------+------+
| 4. นายกรรณ์ หาญพุทธภักดีกุล   | ♦     | ♦     |        |         |      |
+--------------------------+-------+-------+--------+---------+------+
| 5. นางสุนันท์ นิยมในธรรม     | ♦     | ♦     |        | ♦       |      |
+--------------------------+-------+-------+--------+---------+------+
| 6. นางสาวพิสมัย ชุนมนุ       | ♦     | ♦     |        |         |      |
+--------------------------+-------+-------+--------+---------+------+
| 7. นางสาวอรวรรณ ธัมมะรักขิต | ♦     | ♦     |        |         |      |
+--------------------------+-------+-------+--------+---------+------+
| 8. นายเจริญ เจริญวัฒนาสุขสม  | ♦     | ♦     |        |         |      |
+--------------------------+-------+-------+--------+---------+------+
| 9. นางวารินทร์ ลีลานุวัฒน์     | ♦     |       |        |         |      |
+--------------------------+-------+-------+--------+---------+------+
| 10. นายอนุพงศ์ วัชราภินชัย    | ♦     |       |        |         |      |
+--------------------------+-------+-------+--------+---------+------+
| 11. นางช่อทิพ ปราโมช ณ     | ♦     |       |        |         |      |
| อยุธยา                    |       |       |        |         |      |
+--------------------------+-------+-------+--------+---------+------+
| 12. นายอมร อัศวานันท์       | ♦     |       | ♦      |         |      |
+--------------------------+-------+-------+--------+---------+------+
| 13. นางนุชนาถ ธรรมมโนมัย   | ♦     |       | ♦      |         |      |
+--------------------------+-------+-------+--------+---------+------+
| 14. นางธีรดา อำพันวงษ์      | ♦     |       | ♦      |         |      |
+--------------------------+-------+-------+--------+---------+------+
| นางสุนันท์ นิยมในธรรม        | เลข   |       |        |         |      |
|                          | านุการ |       |        |         |      |
|                          | คณะกร |       |        |         |      |
|                          | รมการ |       |        |         |      |
+--------------------------+-------+-------+--------+---------+------+

ขอบเขตอำนาจหน้าที่ความรับผิดชอบของคณะกรรมการ มีดังนี้

คณะกรรมการบริษัท

1.  อนุมัติงบการเงินและงบประจำปี

2.  กำกับดูแลกิจการ กำหนดนโยบาย กลยุทธ์และแผนงานระยะยาวของบริษัท

3.  แต่งตั้งกรรมการบริษัท กรรมการบริหาร และคณะกรรมการตรวจสอบ

4.  อนุมัติจัดการแหล่งเงินกู้ระยะยาวและเงินลงทุนระยะสั้น ภายในวงเงินที่กำหนดไว้

5.  อนุมัติการลงทุนในทรัพย์สินถาวรภายในวงเงินที่กำหนดไว้

6.  อนุมัติการทำนิติกรรมใด ๆ
    ที่ผูกพันบริษัทหรือการกระทำที่มิใช่ปกติวิสัยของธุรกิจภายในวงเงินที่กำหนดไว้
    ทั้งนี้ต้องไม่ขัดกับบริคณห์สนธิของบริษัท

7.  ทำการอื่นใดที่นอกเหนืออำนาจของคณะกรรมการบริหาร ทั้งนี้ต้องไม่ขัดกับบริคณห์สนธิของบริษัท

คณะกรรมการบริหาร

1.  อนุมัติกลยุทธ์และแผนงานระยะสั้น

2.  อนุมัติการปรับเงินเดือนพนักงานตั้งแต่ระดับผู้จัดการส่วนลงมา

3.  อนุมัติจัดหาแหล่งเงินกู้ระยะยาว และเงินลงทุนระยะสั้นเพื่อเป็นเงินทุนหมุนเวียนของบริษัทฯ
    รวมกันภายในวงเงินที่กำหนดไว้ ภายใต้งบประมาณประจำปี

4.  พิจารณาอนุมัติการจัดหาและลงทุนในทรัพย์สินถาวรภายในวงเงินที่กำหนดไว้

5.  พิจารณาอนุมัติการจัดทำนิติกรรมใด ๆ ที่ผูกพันบริษัทฯ
    หรือการกระทำที่มิใช่ปกติวิสัยของธุรกิจในภายในวงเงินที่กำหนดไว้

6.  การเข้าเป็นผู้ค้ำประกันการให้สินเชื่อของบริษัทย่อยและบริษัทร่วม ภายในวงเงินที่กำหนดไว้

7.  อนุมัติระเบียบการปฏิบัติงานที่เกี่ยวกับเรื่องต่าง ๆ ข้างต้น

คณะกรรมการตรวจสอบ

1.  สอบทานงบการเงินของบริษัท ให้มีการรายงานทางการเงิน ได้อย่างถูกต้องและเป็นไป
    ตามหลักการบัญชีที่รับรองทั่วไป

2.  สอบทานระบบการควบคุมภายใน (Internal Control) และการตรวจสอบภายใน
    (Internal Audit) ให้มีประสิทธิภาพและประสิทธิผล

  3. สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัท

  4. พิจารณา คัดเลือก เสนอแต่งตั้ง และค่าตอบแทน ผู้สอบบัญชีของบริษัท

5.  พิจารณาการเปิดเผยข้อมูลของบริษัทในรายการที่เกี่ยวโยงกัน
    หรือรายการที่อาจมีความขัดแย้งทาง

  ผลประโยชน์ ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท ซึ่งรายงานดังกล่าวต้องลงนาม
    โดยประธานกรรมการตรวจสอบ

7.  ปฏิบัติการอื่นใดตามที่คณะกรรมการของบริษัท
    มอบหมายด้วยความเห็นชอบจากคณะกรรมการตรวจสอบ

คณะกรรมการกำหนดค่าตอบแทน

-   คณะกรรมการบริษัท เป็นผู้แต่งตั้งคณะกรรมการกำหนดค่าตอบแทนกรรมการและผู้บริหาร
    เพื่อทำหน้าที่กำหนดนโยบายและแนวทางปฏิบัติเรื่องตอบแทนและผลประโยชน์อื่นๆสำหรับกรรมการและผู้บริหารระดับสูงของบริษัท
    รวมทั้งพิจารณาผลตอบแทนรายบุคคลของกรรมการและผู้บริหารระดับสูง

-   ตามพระราชบัญญัติบริษัทมหาชนจำกัดและข้อบังคับของบริษัท
    ผู้ถือหุ้นจะเป็นผู้พิจารณากำหนดค่าตอบแทนกรรมการบริษัท
    ซึ่งอาจกำหนดเป็นจำนวนแน่นอนหรือวางเป็นหลักเกณฑ์ และกำหนดเป็นคราว ๆ ไป
    หรือให้มีผลตลอดไปจนกว่าจะมีการเปลี่ยนแปลงก็ได้

- รายละเอียดเกี่ยวกับผู้บริหารและผู้มีอำนาจควบคุมของบริษัท (เอกสารแนบ 1)

9.2 คณะกรรมการสรรหา

-   คณะกรรมการบริษัท เป็นผู้แต่งตั้งคณะกรรมการสรรหา
    เพื่อทำหน้าที่ทบทวนองค์ประกอบที่เหมาะสม
    และประเมินผลการดำเนินงานของคณะกรรมการบริษัท

-   คณะกรรมการสรรหาได้กำหนดคุณสมบัติขั้นต่ำของกรรมการบริษัท
    โดยได้รับความเห็นชอบจากคณะกรรมการบริษัท ซึ่งในการแต่งตั้งกรรมการบริษัทแต่ละครั้ง
    กรรมการที่ได้รับการแต่งตั้งจะต้องมีคุณสมบัติตามข้อกำหนด คือ
    จะต้องเป็นผู้ที่สามารถอุทิศเวลาให้กับบริษัท
    มีความรู้ความสามารถและมีประสบการณ์ในการดำเนินธุรกิจ
    มีความเป็นผู้นำและมีความคิดเชิงกลยุทธ์ ตลอดจนมีคุณสมบัติส่วนตนที่เหมาะสม

-   การแต่งตั้งกรรมการบริษัท
    คณะกรรมการสรรหามีหน้าที่นำเสนอรายชื่อผู้ที่คณะกรรมการมีความเห็นว่าเหมาะสมต่อคณะกรรมการบริษัทเพื่อพิจารณา
    โดยในกรณีตำแหน่งกรรมการบริษัทว่างลงเนื่องจากการลาออก
    คณะกรรมการบริษัทจะเป็นผู้แต่งตั้งกรรมการที่จะมาดำรงตำแหน่งแทน สำหรับกรณีอื่น ๆ
    การแต่งตั้งกรรมการบริษัทจะต้องนำเสนอผู้ถือหุ้นเพื่อพิจารณาตามหลักเกณฑ์ที่กำหนดในข้อบังคับของบริษัท

9.3 ค่าตอบแทนผู้บริหาร

จากที่ประชุมคณะกรรมการกำหนดค่าตอบแทน ครั้งที่ 1/2546 เมื่อวันที่ 24 ธันวาคม 2546
ได้พิจารณากำหนดค่าตอบแทนแก่คณะกรรมการบริษัทเป็นวงเงินไม่เกิน7.5ล้านบาท
ตามมติที่ประชุมสามัญผู้ถือหุ้นอนุมัติ

1.  ค่าตอบแทนที่เป็นตัวเงิน

+------------------------------------------+---------+-----------------+
|                                          | จ       | ค่าตอบแทน (บาท)  |
|                                          | ำนวนราย |                 |
+------------------------------------------+---------+-----------------+
|   -                                      | 16      | 5,842,500.-     |
|   ค                                      |         |                 |
| ่าตอบแทนคณะกรรมการบริษัทและที่ปรึกษาคณะกรรมการ |         |                 |
|                                          |         |                 |
| (เบี้ยประชุม, ค่าพาหนะ, บำเหน็จ , เงินเดือน,    |         |                 |
| เงินอุดหนุน)                                |         |                 |
+------------------------------------------+---------+-----------------+
|   - ค่าตอบแทนคณะกรรมการบริหารและผู้บริหาร     | 7       | 11,055,000.-    |
|                                          |         |                 |
| (เงินเดือน และเงินอุดหนุน)                    |         |                 |
+------------------------------------------+---------+-----------------+
| รวม                                      |         | 16,897,500.-    |
+------------------------------------------+---------+-----------------+

-   คณะกรรมการบริหาร 5 ราย มีรถยนต์ประจำตำแหน่ง

2.  ค่าตอบแทนอื่น

บริษัท ประชาอาภรณ์ จำกัด(มหาชน) ได้ตั้งกองทุนสำรองเลี้ยงชีพ โดยผู้บริหารที่เป็นสมาชิกกองทุนสำรองเลี้ยงชีพ จะได้รับเงินสมทบกองทุนทุกเดือนในอัตราร้อยละ 5 ของค่าจ้าง โดยสมาชิกต้องสะสมเงินเข้ากองทุนในอัตราเดียวกันด้วย หากเดือนใดสมาชิกไม่ได้สะสมเงินเข้ากองทุน นายจ้างไม่ต้องจ่ายเงินสมทบให้สมาชิกผู้นั้นในเดือนนั้นๆ เมื่อสมาชิกสิ้นสภาพลง สมาชิกจะได้รับเงินสมทบรวมทั้งส่วนเฉลี่ยผลประโยชน์สุทธิตามเงื่อนไขของกองทุน

9.4 การกำกับดูแลกิจการ

บริษัทฯ ได้ปฏิบัติตามหลักการกำกับดูแลกิจการที่ดี 15 ข้อ
โดยเป็นไปตามแนวทางของตลาดหลักทรัพย์แห่งประเทศไทยที่ต้องการให้บริษัทจดทะเบียนพึงปฏิบัติ
ดังมีรายละเอียดดังต่อไปนี้

นโยบายเกี่ยวกับการกำกับดูแลกิจการ (ตามหลักการ ข้อ 1)

คณะกรรมการบริษัทตระหนักถึงความสำคัญของการกำกับดูแลกิจการที่ดี
โดยได้ดำเนินการอย่างต่อเนื่อง เพื่อเสริมสร้างให้องค์กรมีระบบที่มีประสิทธิภาพ ประสิทธิผล
โปร่งใสในการดำเนินธุรกิจ ก่อให้เกิดความเชื่อมั่นยอมรับจากผู้ถือหุ้น ผู้ลงทุนและบุคคลโดยทั่วไป
อันนำมาซึ่งความเจริญก้าวหน้า ความมั่นคงแก่กิจการ เป็นประโยชน์ต่อผู้ถือหุ้น ผู้มีส่วนได้เสีย
และสังคมโดยส่วนรวม ตลอดจนเป็นการเสริมสร้างความก้าวหน้าแก่พนักงาน
จึงได้กำหนดนโยบายการกำกับดูแลกิจการไว้เป็นลายลักษณ์อักษร

การเคารพต่อสิทธิของผู้ถือหุ้น และผู้มีส่วนได้เสีย (ตามหลักการข้อ 2, 3 และ 4)

บริษัทให้ความเคารพต่อสิทธิแห่งความเป็นเจ้าของของผู้ถือหุ้น
โดยปฏิบัติต่อผู้ถือหุ้นทุกรายอย่างเท่าเทียมกัน ในการประชุมผู้ถือหุ้นซึ่งปกติจัดให้มีปีละ 1 ครั้ง ในวัน
เวลา และสถานที่ที่เหมาะสม
บริษัทได้ส่งข้อมูลถูกต้องครบถ้วนให้ผู้ถือหุ้นได้พิจารณาล่วงหน้าไม่น้อยกว่า 7 วัน
การลงทะเบียนเข้าประชุมเป็นไปโดยสะดวกสามารถลงทะเบียนล่วงหน้าก่อนการประชุมไม่น้อยกว่า
2 ชั่วโมง เปิดโอกาสให้ผู้ถือหุ้นได้ซักถามและแสดงความคิดเห็นในที่ประชุมได้ทุกวาระ

สำหรับผู้มีส่วนได้เสีย บริษัทได้ให้ความดูแลและให้ความมั่นใจว่า
สิทธิของผู้มีส่วนได้เสียจะได้รับการคุ้มครองและปฏิบัติด้วยดี
สนับสนุนให้มีการร่วมมือกันระหว่างบริษัทและผู้มีส่วนได้เสีย
เพื่อสร้างความมั่นคงให้แก่กิจการและความเข้าใจที่ดีต่อกัน

คณะกรรมการ โครงสร้าง บทบาทหน้าที่ (ตามหลักการข้อ 5, 8, 9, 11, 12 และ 14 )

- คณะกรรมการบริษัท

คณะกรรมการบริษัท มีเป็นจำนวน 14 คน ประกอบด้วยกรรมการที่เป็นผู้บริหาร
และกรรมการที่ไม่เป็นผู้บริหารจำนวน 11 คน โดยมีกรรมการที่เป็นอิสระจำนวน 3 คน
ซึ่งเป็นไปตามประกาศของตลาดหลักทรัพย์แห่งประเทศไทย
และดำรงตำแหน่งเป็นกรรมการตรวจสอบของบริษัท

กรรมการบริษัท มีวาระการดำรงตำแหน่งตามข้อบังคับของบริษัท
และเมื่อครบวาระแล้วอาจได้รับการเลือกตั้งกลับเข้าดำรงตำแหน่งต่อไปได้อีก

คณะกรรมการบริษัท มีหน้าที่ในการกำหนดนโยบาย แผนงาน งบประมาณ และกลยุทธ์ทางธุรกิจ
ตลอดจนควบคุมการดำเนินงานของบริษัท โดยการกำหนดขอบเขต อำนาจ หน้าที่
และความรับผิดชอบของคณะกรรมการแต่ละชุด และผู้บริหารอย่างชัดเจน
และมีกรรมการผู้จัดการในฐานะหัวหน้าคณะผู้บริหารรับผิดชอบต่อคณะกรรมการบริษัท
ในการดูแลการดำเนินธุรกิจและการปฏิบัติงานของบริษัทให้สอดคล้องกับนโยบายของคณะกรรมการบริษัท

คณะกรรมการบริษัทได้กำหนดให้มีการประชุมไม่น้อยกว่าไตรมาสละ 1 ครั้ง
โดยมีการกำหนดวาระที่ชัดเจน และนำส่งเอกสารก่อนการประชุมล่วงหน้า
เพื่อให้คณะกรรมการได้มีเวลาในการพิจารณาศึกษาข้อมูลอย่างเพียงพอก่อนเข้าร่วมประชุม

ในปี 2546
คณะกรรมการแต่ละชุดมีการประชุมโดยการเข้าร่วมประชุมของคณะกรรมการบริษัทแต่ละท่าน
สรุปได้ดังนี้

  --------------- --------------- --------- --------- --------- ------------
  รายชื่อ                           กรรมการ   กรรมการ   กรรมการ   สามัญผู้ถือหุ้น

                                  บริษัท      บริหาร     ตรวจสอบ   21 เม.ย
                                                                .2546

  1. นายบุญเกียรติ   โชควัฒนา         5/5       -         -         1

  2. นางสมพร      ติยะวิบูลย์ศิริ       5/5       10/11     -         1

  3. นายชัยเลิศ     มนูญผล           5/5       11/11     -         1

  4. นายกรรณ์      หาญพุทธภักดีกุล     5/5       11/11     -         1

  5. นางสุนันท์      นิยมในธรรม       4/5       11/11     -         1

  6. นางสาวพิสมัย   ชุนมนุ            5/5       11/11     -         1

  7. นางสาวอรวรรณ ธัมมะรักขิต        5/5       11/11     -         1

  8. นายเจริญ      เจริญวัฒนาสุขสม    5/5       11/11     -         1

  9. นางวารินทร์    ลีลานุวัฒน์         4/5       -         -         1

  10. นายอนุพงศ์    วัชราภินชัย        5/5       -         -         1

  11. นางช่อทิพ     ปราโมช ณ อยุธยา  5/5       -         -         1

  12. นายอมร      อัศวานันท์         3/5       -         5/5       1

  13. นางนุชนาถ    ธรรมมโนมัย       5/5       -         5/5       1

  14. นางธีรดา     อำพันวงษ์         5/5       -         5/5       1

                                                                
  --------------- --------------- --------- --------- --------- ------------

คณะกรรมการบริษัทได้ตระหนักถึงความสำคัญของการจัดทำรายงานทางการเงินที่ถูกต้อง
และมีความน่าเชื่อถือ
โดยได้จัดทำรายงานความรับผิดชอบของคณะกรรมการบริษัทต่อการจัดทำรายงานทางการเงิน

- คณะอนุกรรมการ

คณะกรรมการบริษัทได้แต่งตั้ง คณะอนุกรรมการชุดต่างๆ ซึ่งปัจจุบันประกอบด้วย
คณะกรรมการบริหาร คณะกรรมการตรวจสอบ คณะกรรมการกำหนดค่าตอบแทน
และคณะกรรมการสรรหา
โดยมีอำนาจหน้าที่และความรับผิดชอบตามที่ปรากฎในหัวข้อขอบเขตอำนาจหน้าที่ของคณะกรรมการชุดต่างๆ
บริษัทฯ เชื่อมั่นว่ากรรมการการแต่ละท่านเป็นผู้ที่มีความรู้ ความสามารถ มีศักยภาพ
และได้ผ่านการอบรมจากสมาคมส่งเสริมสถาบันกรรมการบริษัทไทย IOD ดังนี้

1.  หลักสูตร Director Accreditation Program (DAP)

2.  หลักสูตร Director Certification Program (DCP)

  ----------------- ---------------- ------------------ -----------------
  รายชื่อ                              DAP                DCP

                                                        

  1. นายบุญเกียรติ     โชควัฒนา          *                  

  2. นางสมพร        ติยะวิบูลย์ศิริ        *                  

  3. นายชัยเลิศ       มนูญผล            *                  

  4. นายกรรณ์        หาญพุทธภักดีกุล      *                  

  5. นางสุนันท์        นิยมในธรรม                           *

  6. นางสาวพิสมัย     ชุนมนุ             *                  

  7. นางสาวอรวรรณ   ธัมมะรักขิต                            *

  8. นายเจริญ        เจริญวัฒนาสุขสม                        *

  9. นางวารินทร์      ลีลานุวัฒน์          *                  

  10. นายอนุพงศ์      วัชราภินชัย         จะอบรมในเดือน มีค.47 

  11. นางช่อทิพ       ปราโมช ณ อยุธยา   จะอบรมในเดือน มีค.47 

  12. นายอมร        อัศวานันท์          *                  

  13. นางนุชนาถ      ธรรมมโนมัย        *                  

  14. นางธีรดา       อำพันวงษ์          *                  
  ----------------- ---------------- ------------------ -----------------

ความขัดแย้งของผลประโยชน์ (ตามหลักการข้อ 6)

บริษัทมีแนวทางปฏิบัติที่ชัดเจนในการดูแล
เพื่อขจัดปัญหาความขัดแย้งทางผลประโยชน์อย่างรอบคอบด้วยความมีเหตุมีผล

การทำรายการที่อาจมีความขัดแย้งทางผลประโยชน์
บริษัทได้แจ้งและเปิดเผยมติของที่ประชุมโดยระบุ มูลค่า รายการ คู่สัญญา
เหตุผลความจำเป็นของการทำรายการดังกล่าวตามหลักเกณฑ์ของตลาดหลักทรัพย์แห่งประเทศไทย
นอกจากนี้ยังได้จัดทำรายการสรุปไว้ในรายงานประจำปีและแบบ 56-1 แล้ว

บริษัทมีการดูแลเรื่องการใช้ข้อมูลภายใน โดยกำหนดไว้ในจรรยาบรรณพนักงาน
ห้ามมิให้ผู้บริหารและพนักงานซึ่งอยู่ในหน่วยงานที่รับทราบข้อมูลภายใน
ทำการซื้อหรือขายหลักทรัพย์ของบริษัทในช่วง 1 เดือน ก่อนการเปิดเผยงบการเงินแก่สาธารณชน

จริยธรรมธุรกิจ (ตามหลักการข้อ 7)

บริษัทได้จัดทำจริยธรรมธุรกิจ เพื่อให้กรรมการ ผู้บริหาร และพนักงานของบริษัท
ยึดถือเป็นแนวทางในการปฏิบัติต่อบริษัท ผู้ถือหุ้น ลูกค้า พนักงาน คู่ค้า สังคม
สิ่งแวดล้อมและคู่แข่งขันทางการค้า

โดยบริษัทฯ ได้ดำเนินการจัดพิมพ์ นโยบายในการกำกับดูแลกิจการ จริยธรรมธุรกิจ
และจรรยาบรรณพนักงานเป็นลายลักษณ์อักษร
และส่งมอบให้แก่ผู้บริหารและพนักงานทุกคนเป็นที่เรียบร้อยแล้ว พร้อมทั้งบริษัทได้ประกาศลงในระบบ
Intranet เพื่อให้เป็นแนวทางในการประพฤติปฏิบัติตนของผู้บริหารและพนักงาน
ในการทำหน้าที่ตามภารกิจของบริษัทด้วยจิตสำนึกที่ดี

ค่าตอบแทนกรรมการ (ตามหลักการข้อ 10)

ที่ประชุมผู้ถือหุ้นเป็นผู้อนุมัติวงเงินค่าตอบแทนกรรมการ
และมอบหมายให้คณะกรรมการบริษัทเป็นผู้พิจารณาดำเนินการจัดสรร

คณะกรรมการบริษัทได้แต่งตั้งคณะกรรมการกำหนดค่าตอบแทน กรรมการและผู้บริหาร
เพื่อทำหน้าที่กำหนดหลักการและนโยบายเรื่องตอบแทนและผลประโยชน์อื่น ๆ
สำหรับกรรมการและผู้บริหาร
ซึ่งเชื่อมโยงกับผลการดำเนินงานของบริษัทและผลการดำเนินงานของกรรมการและผู้บริหารระดับสูง

ระบบการควบคุม การตรวจสอบภายในและการบริหารความเสี่ยง (ตามหลักการข้อ 13)

คณะกรรมการบริษัทให้ความสำคัญต่อระบบการควบคุมในด้านการดำเนินงาน การเงิน การปฏิบัติงาน
และการกำกับดูแล
โดยมีหน่วยงานตรวจสอบภายในทำหน้าที่ตรวจสอบการปฏิบัติงานของระบบดังกล่าว
รวมถึงระบบงานคอมพิวเตอร์
ตลอดจนให้คำแนะนำเพื่อให้เกิดความมั่นใจว่าได้ดำเนินการตามแนวทางที่กำหนดอย่างมีประสิทธิผล
มีความเป็นอิสระ สามารถทำหน้าที่ตรวจสอบและถ่วงดุลได้อย่างเต็มที่

คณะกรรมการบริษัทจึงกำหนดให้หน่วยงานตรวจสอบภายใน
รายงานผลการตรวจสอบโดยตรงต่อคณะกรรมการตรวจสอบ
และบริษัทได้จัดให้มีการประเมินความเสี่ยง
ทบทวนและกำหนดมาตรการควบคุมและป้องกันความเสี่ยงที่อาจจะเกิดขึ้น
โดยให้ความสำคัญกับสัญญาณเตือนภัยล่วงหน้าและความผิดปกติที่มีนัยสำคัญ

การเปิดเผยข้อมูลและความสัมพันธ์กับผู้ลงทุน (ตามหลักการข้อ 15)

บริษัทให้ความสำคัญต่อการเปิดเผยข้อมูลที่มีความโปร่งใสและทั่วถึง
โดยได้เผยแพร่ข้อมูลข่าวสารต่างๆ
เพื่อให้ผู้ลงทุนและผู้ที่เกี่ยวข้องได้รับทราบทั้งโดยผ่านช่องทางและสื่อการเผยแพร่ข้อมูลของตลาดหลักทรัพย์แห่งประเทศไทย
และผ่านทางอินเทอร์เน็ต www.peoplesgarment.com ของบริษัท
ถึงแม้บริษัทจะไม่ได้จัดตั้งหน่วยงานเฉพาะเพื่อให้บริการข้อมูลและข่าวสารกิจกรรมต่างๆ
แต่บริษัทก็มีบุคคลที่สามารถให้ข้อมูลและข่าวสารตามที่นักลงทุนและผู้ที่เกี่ยวข้องต้องการ

9.5 การดูแลเรื่องการใช้ข้อมูลภายใน

บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ก่อนที่งบการเงินเผยแพร่ต่อสาธารณชน
โดยกำหนดให้คณะกรรมการและผู้บริหารของบริษัทต้องนำส่งสำเนารายงานการถือหลักทรัพย์ที่รายงานต่อตลาดหลักทรัพย์แห่งประเทศไทยทุกครั้งที่มีการเปลี่ยนแปลง
ให้กับเลขานุการบริษัทเพื่อนำเข้าเสนอต่อที่ประชุมคณะกรรมการบริษัท

9.6 บุคลากร

ณ 31 ธันวาคม 2546 บริษัทมีจำนวนพนักงานทั้งสิ้น 1,670 คน

  ----------------------- --------------- --------------- ---------------
                          พนักงานรายเดือน   พนักงานรายวัน     รวม

  สำนักงานใหญ่: กรุงเทพฯ     283             275             556

  สาขาลำพูน                74              597             671

  สาขากบินทร์บุรี             48              187             235

  สาขาเวลโกรว์             33              173             206

                          438             1,232           1,670
  ----------------------- --------------- --------------- ---------------

ค่าตอบแทนรวมของพนักงาน ในปี 2546 เป็นจำนวนเงิน 185.23 ล้านบาท

บริษัท ประชาอาภรณ์ จำกัด(มหาชน) ได้ตั้งกองทุนสำรองเลี้ยงชีพ
โดยผู้บริหารที่เป็นสมาชิกกองทุนสำรองเลี้ยงชีพ จะได้รับเงินสมทบกองทุนทุกเดือนในอัตราร้อยละ 5
ของค่าจ้าง โดยสมาชิกต้องสะสมเงินเข้ากองทุนในอัตราเดียวกันด้วย
หากเดือนใดสมาชิกไม่ได้สะสมเงินเข้ากองทุน
นายจ้างไม่ต้องจ่ายเงินสมทบให้สมาชิกผู้นั้นในเดือนนั้นๆ เมื่อสมาชิกสิ้นสภาพลง
สมาชิกจะได้รับเงินสมทบรวมทั้งส่วนเฉลี่ยผลประโยชน์สุทธิตามเงื่อนไขของกองทุน

นโยบายในการพัฒนาพนักงาน

บริษัทตระหนักถึงความสำคัญในการพัฒนาและเพิ่มขีดความสามารถของพนักงานมาโดย ตลอด
เนื่องจากเห็นว่าปัจจัยที่จะส่งผลต่อความสำเร็จขององค์กร
โดยการรับบุคลากรให้มีคุณลักษณะตรงตามตำแหน่งต่าง ๆ อย่างเหมาะสม
เพื่อให้เกิดประสิทธิผลในการทำงาน รวมทั้งจัดให้มีการฝึกอบรมพนักงาน
โดยเน้นให้มีความรู้ที่ตรงกับยุคสมัยและสามารถนำไปปฏิบัติงานได้
ตลอดจนมุ่งส่งเสริมการทำงานเป็นทีม
และเพิ่มศักยภาพในการปฎิบัติงานด้วยการปรับปรุงระบบการจ่ายผลตอบแทนให้สอดคล้องกับผลงาน